- 1882-ին է ծնունդ առել Սևքար գյուղի ծխական դպրոցը: Դպրոցի հիմնադիրը եղել է Սևքարեցի Պետրոս Վարշամյանը: Դպրոցն ունեցել է 2 սենյակ, 13 կտոր գիրք, 11 նստարան, 2 գրատախտակ, 1 լամպ, 1 թիթեղյա վառարան և 51 աշակերտ: Այն մի քանի անգամ փակվել-վերաբացվել է` 1886 և 1890 թվականներին: 1903 թ., Կովկասի փոխարքա Գոլիցինի հայահալած քաղաքականության պատճառով դպրոցը նորից փակվել է, իսկ 1906 թ. սևքարեցիների համառ պայքարի գնով նորից վերաբացվել: 1982 թ. Սևքար գյուղի միջնակարգ դպրոցը բոլորեց իր գոյության 100-ամյակը: Այդ արժանահիշատակ հւբելյանի առթիվ բոլորս հիանալի նվեր ստացանք. շահագործման հանձնվեց 640 աշակերտների համար նախատեսված ժամանակակից հարմարություններով օժտված նոր շենք: Դպրոցն արդեն ենթակա էր վերանորոգման: Եվ բարեգործների ու պետության աջակցությամբ արդեն ունենք երկու վերանորոգված մասնաշենք: Չնայած ժամանակի հետ առաջացած անբարենպաստ պայմաններին` տեխնիկական ոչ բարվոք վիճակին, դպրոցը գործում է առայսօր: Մանկավարժական կոլեկտիվն ուժ ու եռանդ չի խնայում` սերունդների կրթման ու դաստիարակման գործում: Սերունդներ, որոնք բարձր են պահում դպրոցի բազմամյա անունն ու պատիվը: